ഓസ്ട്രേലിയ - ഇന്ത്യ ടെസ്റ്റ് പരമ്പരയിലെ വിജയികളെ പ്രഖ്യാപിച്ച് മുൻ ഓസ്ട്രേലിയൻ താരം . മാത്യു ഹെയ്ഡനാണ് വിജയികളെ പ്രഖ്യാപിച്ചത് . പരമ്പര ഇന്ത്യ സ്വന്തമാക്കുമെന്നും മുൻ ഓസീസ് ഓപ്പണർ പ്രവചിച്ചു . ഇന്ത്യൻ ടീം ഓസ്ട്രേലിയയുമായി താരതമ്യം ചെയ്യുമ്പോൾ വളരെ അധികം സന്തുലിതമാണെന്നും അതുകൊണ്ടാണ് തനിക്ക് ഇന്ത്യ പരമ്പര നേടുമെന്ന് തോന്നുന്നതെന്നും ഹെയ്ഡൻ പറഞ്ഞു . ഇന്ത്യയുടെ ബൌളിംഗ് നിര വളരെ കരുത്തുറ്റതാണെന്നും പ്രേത്യകിച്ചും സ്പിൻ ബൌളിങ്ങിൽ ഇന്ത്യക്ക് ഓസ്ട്രേലിയയെക്കാൾ മുൻതൂക്കം ഉണ്ടെന്നും ഹെയ്ഡൻ പറഞ്ഞു . പരമ്പരയിൽ ഇതുവരെ വലിയ കൂട്ടുക്കെട്ടുകൾ ഉണ്ടാക്കാൻ കഴിയാത്തതാണ് ഇന്ത്യയുെട പ്രശ്നം . അത്തരത്തിൽ സാധിച്ചാൽ ഓസ്ട്രലിയക്കെതിരെ ജയം സ്വന്തമാക്കാമെന്നും ഹെയ്ഡൻ പറഞ്ഞു . നാല് ടെസ്റ്റ് മത്സരങ്ങൾ ഉള്ള പരമ്പരയിൽ 2 മത്സരങ്ങൾ കഴിഞ്ഞപ്പോൾ ഇരു ടീമുകളും ഓരോ ടെസ്റ്റ് വീതം ജയിച്ച് പരമ്പര സമനിലയിലാണ് . അഡ്ലെയ്ഡിലെ ആദ്യ ടെസ്റ്റ് മത്സരത്തിൽ 31 റൺസിന്റെ ജയം ഇന്ത്യ സ്വന്തമാക്കിയെങ്കിലും രണ്ടാം ടെസ്റ്റിൽ ഇന്ത്യ 146ന്റെ കനത്ത പരാജയം ഏറ്റു വാങ്ങിയിരുന്നു . ഇന്ത്യയും ഓസ്ട്രേലിയയും തമ്മിലുള്ള മൂന്നാം ടെസ്റ്റ് 26ന് മെൽബണിൽ നടക്കും .